Timeline – Történelmi események

A játék röviden

* A soron lévő játékos megpróbálja az egyik lapját beilleszteni az idővonal megfelelő helyére. A kártyáknak mindig időrendben kell követniük egymást.
* Ha sikerül, eggyel kevesebb lap marad előtte.
* Ha nem sikerül, a kártya visszakerül a dobozba, és újat kell húznia helyette.
* A játékot az nyeri, aki elsőként szabadul meg az utolsó kártyájától.

Helyek az idővonalon

A doboz tartalma

110 kártya, egyik felén képpel, a másikon a kép mellett évszámmal.

1. Illusztráció
2. Évszám
3. A kártya neve
4. Színes háttér a téma meghatározására

A dobozban szereplő témakörök

* Felfedezések
* Művészetek
* Események
* Zene
* Találmányok
* Építmények
* Sport

Képes oldal/Évszámos oldal

A játék célja

Legyél te az első játékos, aki megszabadul a kártyáitól!

Előkészületek

1. A játékosok körbeülik az asztalt.
2. A legfiatalabb játékos kezd.
3. Megkeverjük a lapokat az évszámos oldalukkal lefelé.
4. Minden játékosnak osztunk 4 kártyát az évszámos oldalával lefelé fordítva. Ezeket a játékosok kiterítik maguk előtt az asztalon. Az évszámos oldalt semmiképp nem szabad megnézniük. A tapasztaltabb játékosok kezdhetnek több kártyával is, így nagyobb kihívást jelent a játék.
5. A húzópaklit az asztalon hagyjuk.
6. A húzópakli legfelső lapját az évszámos oldalával felfelé az asztal közepére tesszük. Ez lesz a kezdőlapja annak a sornak, amelybe később a játékosok évszámok szerint növekvő sorrendben lerakják a lapokat.
7. Kezdődhet a játék.
8. Játékos
9. Játéktér
10. Kezdőlap
11. Húzópakli
12. A játékosok lapjai

A játék menete

A játék több fordulón keresztül zajlik. A játékosok minden fordulóban az óramutató járásának irányában követik egymást. Egy fordulónak akkor van vége, amikor már minden játékos sorra került. A játék legelején a kezdőjátékos kiválasztja az egyik saját lapját, és leteszi az asztal közepére korábban lerakott kezdőlap mellé:

* Ha a játékos a lap dátumát korábbinak véli, mint a kezdőlapét, a lapot a kezdőlaptól balra teszi le.
* Ha a lap dátumát későbbinek véli, mint a kezdőlapét, a lapot a kezdőlaptól jobbra teszi le.

Miután lehelyezte, a kijátszott lapot megfordítjuk, és ellenőrizzük, hogy a dátumnak megfelelő helyre került-e le.

* Ha a kártya jó helyen van, az évszámos oldalával felfelé fordítva otthagyjuk, és a játékos köre véget ér.
* Ha a kártya nem jó helyre került, visszatesszük a dobozba. A játékos egy új kártyát húz helyette, amelyet az évszámos oldalával lefelé fordítva a többi saját lapja mellé helyez.

Ezután a kezdőjátékos balján ülő játékos kerül sorra.

* Ha a kezdőjátékos jól helyezte el a lapját, a második játékos már három helyre teheti le az általa választott lapot a készletéből: a két laptól balra, jobbra vagy a két lap közé.
* Ha a kezdőjátékos rossz helyre tette le a lapját, a sor továbbra is csak a kezdőlapból áll, így a második játékos előtt ismét csak két lehetőség van: a kezdőlaptól balra vagy jobbra teszi le a választott lapját.
* Ha a második játékos a lapját megfelelő helyre tette, a lap az évszámos felével a sorban marad. Hagyjunk egy kevés helyet az idővonalon minden kártya között.

Ezután a harmadik játékos kerül sorra.

* Ha mindkét játékos jól helyezte el a lapját, a harmadik játékos már négy különböző helyre teheti a sajátját.
* A játékosok addig folytatják így a játékot, amíg egy fordulóban egy vagy több játékosnak nem sikerül jó helyre tennie az utolsó kártyáját. Lásd „A játék vége” leírást.

Speciális helyzet

Ha két lapon ugyanaz az évszám szerepel, a korábban lerakott kártya elé és utána is lerakhatjuk – mindkettő helyesnek számít.

A játék vége

Minden forduló végén nézzük meg, hogy van-e olyan játékos, aki előtt nincs már kártya (vagyis sikerült utolsó kártyáját is helyesen kijátszania):

- Ha senki sem játszotta ki helyesen az utolsó kártyáját, a játék folytatódik.

- Ha csak egy játékos van, aki előtt nincs már kártya, akkor ő azonnal megnyerte a játékot!

- Ha több, mint egy játékosnak sikerült helyesen kijátszania az utolsó kártyáját, a játék folytatódik.

Azok a játékosok, akik az utolsó kártyájukat játszották ki a fordulóban, folytatják a játékot, és a többiek kiesnek. A megmaradt játékosok húznak egy-egy lapot. Addig folytatják a játékot, amíg nem lesz olyan játékos, aki egy körben egyedüliként teszi le a lapját helyesen.

Készítők

Szerző: Frédéric Henry

Illusztrációk: Nicolas Fructus és Xavier Collette

Fordítás: Kohári Zsolt

Lektor: Molnár László (lacxox)